REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-05/14-02/6

URBROJ:238/10-02/06-14-56

Ivanić-Grad, 25. studeni 2014.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o ustupanju gradnje i održavanja sustava oborinske odvodnje trgovačkom društvu Odvodnja Ivanić-Grad d.o.o.**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**Odluke o ustupanju gradnje i održavanja sustava oborinske odvodnje trgovačkom društvu Odvodnja Ivanić-Grad d.o.o.**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Marija Čehko, savjetnica za gospodarstvo.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 125. stavka 3. Zakona o vodama (Narodne novine, broj 153/09, 63/11, 130/11, 56/13 i 14/14), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12 i 19/13) te članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj \_\_ sjednici održanoj dana \_\_\_\_\_\_\_ 2014. godine donijelo je sljedeću

**ODLUKU**

**o ustupanju gradnje i održavanja sustava oborinske odvodnje**

**trgovačkom društvu Odvodnja Ivanić-Grad d.o.o.**

Članak 1.

Ovom Odlukom uređuje se ustupanje građenja i održavanja sustava oborinske odvodnje na području Grada Ivanić-Grada.

Sustav oborinske odvodnje u smislu ove Odluke su građevine s javnih površina te građevine iz stambenih zgrada i poslovnih prostora koje se na njih imaju priključiti u građevinskim područjima svih naselja u sastavu Grada Ivanić-Grada.

Članak 2.

Grad Ivanić-Grad, temeljem odredaba Zakona o vodama, ustupa gradnju i održavanje sustava oborinske odvodnje trgovačkom društvu Odvodnja Ivanić-Grad d.o.o. kojeg je jedini osnivač.

Trgovačko društvo Odvodnja Ivanić-Grad d.o.o., Moslavačka 13 javni je isporučitelj vodnih usluga, registriran pri Trgovačkom sudu u Zagrebu za obavljanje djelatnosti odvodnje.

Članak 3.

Postojeće građevine sustava oborinske odvodnje preuzima trgovačko društvo Odvodnja Ivanić-Grad d.o.o.

Članak 4.

Sredstva za gradnju i održavanje sustava oborinske odvodnje bit će osigurana u Proračunu Grada Ivanić-Grada, a temeljem plana potreba kojeg će izraditi trgovačko društvo Odvodnja Ivanić-Grad d.o.o. u suradnji s nadležnim upravnim odjelom Grada Ivanić-Grada.

Članak 5.

Ovlašćuje se Gradonačelnika Grada Ivanić-Grada na zaključenje posebnog Ugovora kojim će se urediti međusobna prava i obveze u svezi s ustupanjem gradnje i održavanja oborinske odvodnje, posebno ovlaštenja službenika Gradske uprave vezana uz davanje naloga i nadzor nad obavljanjem poslova gradnje i održavanja sustava oborinske odvodnje.

Članak 6.

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke ustupanju gradnje i održavanja sustava oborinske odvodnje  trgovačkom društvu Odvodnja Ivanić-Grad d.o.o. |
| **PRAVNI TEMELJ:** | Članak 125. stavka 3. Zakona o vodama (Narodne novine, broj 153/09, 63/11, 130/11, 56/13 i 14/14), članak 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12 i 19/13) i članak 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za financije, gospodarstvo, komunalno gospodarstvo i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Zakon o vodama (Narodne novine, broj 153/09, 63/11, 130/11, 56/13 i 14/14), člankom 125., propisao je kako građevine oborinske odvodnje s javnih površina i građevina stambenih i poslovnih zgrada koje se na njih priključuju grade i održavaju jedinice lokalne samouprave iz svojeg proračuna.

Jedinice lokalne samouprave, u ovom slučaju Grad Ivanić-Grad, može ustupiti gradnju i održavanje sustava oborinske odvodnje isporučitelju vodnih usluga u čijoj djelatnosti je odvodnja na području iste.

Kako je trgovačko društvo Odvodnja Ivanić-Grad d.o.o. osnovano i registrirano za obavljanje poslova odvodnje, istome se ustupa gradnja i održavanje sustava javne odvodnje.

S trgovačkim društvom će se zaključivati godišnji ugovor kojim će se utvrditi međusobna prava i obveze te će poslovi gradnje i održavanja sustava javne odvodnje biti financirani iz Proračuna Grada Ivanić-Grada, temeljem obavljenog posla za koji će t.d. Odvodnja Ivanić-Grad d.o.o. Gradu Ivanić-Gradu ispostavljati račun.

Također, ugovorom će se utvrditi detaljno davanje naloga i nadzor nad obavljanjem radova na sustavu oborinske odvodnje kako bi Grad Ivanić-Grad u svakom trenutku imao nadzor nad trošenjem proračunskih sredstava namijenjenih gradnji i održavanju sustava oborinske odvodnje.

Predlaže se Gradskom vijeću Grada Ivanić-Grada usvajanje ove odluke.